Hoe 3D-drukkers die wêreld verander - BELLA Tydskrif SA
Hoe 3D-drukkers die wêreld verander
Home » Kalender » Hoe 3D-drukkers die wêreld verander
Oor die afgelope paar dekades was daar talle tegnologiese innovasies wat ’n groot impak op die wêreld gehad het en die 3D-drukker was een van die grootste uitvindings.
3D-drukkers word tans oor ’n wye reeks industrieë gebruik. Vandag is daar baie tipes 3D-drukkers wat verskillende materiale soos plastiek, metale, keramiek en kos kan druk, maar hoe het dit ons wêreld verander?
1. Innoverende geneeskunde
3D-drukwerk verander lewens in die mediese-industrie, want dit word deur dokters gebruik om vinnige en bekostigbare 3D-gedrukte voorwerpe soos prostetiese dele te maak en om mediese modelle te bou wat navorsers kan help.
2. Revolusionêre onderwys
Baie onderwysers gebruik 3D-drukwerk in die klaskamer in vakke soos wetenskap, geskiedenis, fisika en tegnologie om leerders te help om dit wat hul leer te verstaan en om hul kreatiewe en ontwerpvaardighede aan te help.
3. Print jou kos
Dié tegnologie word deur sjefs gebruik om abstrakte disse te bedien. Sekere tipes 3D-drukkers kan eetbare strukture druk. Dis vinnig, maklik en dit lyk mooi!
4. Dink ’n bietjie groter
Groot strukture wat in konstruksie gebruik word kan ook deur 3D-drukkers geskep word en dié nuwe moontlikhede is besig om argitektuur en konstruksie op ’n grootskaalse wyse te verander.
Saamgestel deur: Zara Steyn
Apps wat elke vrou op haar slimfoon moet hê
Dis moeilik om ’n beroep, ’n verhouding, ’n huishouding én ’n persoonlike lewe te bestuur, daarom…
Draadloos is die toekoms vir klein besighede
Wi-Fi is soveel meer as net die gratis internet wat jy gebruik om jou besigheid se…
Liefste BELLA help jou die maand met raad oor apps wat help met al jou…
previous post: Jou slimfoon is jou beste oefenmaat
next post: Jou besigheid se digitale volhoubaarheid